ഉപതിരഞ്ഞെടുപ്പ് നടന്നു: ഫലം നവം.രണ്ടിന് കൊല്ക്കത്ത: മൂന്ന് ലോക്സഭ സീറ്റുകള്, 29 നിയമസഭ സീറ്റുകള്, 13 സംസ്ഥാനങ്ങള്, കേന്ദ്ര ഭരണപ്രദേശമായ ദാദ്ര നാഗര് ഹവേലി എന്നിവിടങ്ങളില് ഇന്നലെ ഉപതിരഞ്ഞെടുപ്പ് നടന്നു. ഉപതിരഞ്ഞെടുപ്പ് സമാധാനപരം. എല്ലായിടത്തും 60 ശതമാനത്തോളം പോളിങ് രേഖപ്പെടുത്തിയെന്നാണ് റിപ്പോര്ട്ട്. ദാദ്രാനഗര് ഹവേലി, മണ്ഡി ഹിമാചല് പ്രദേശ്, ഖണ്ഡ്വ മധ്യപ്രദേശ് എന്നിവിടങ്ങളിലാണ് ലോക്സഭാ ഉപതിരഞ്ഞെടുപ്പുകള് നടന്നത്. മൂന്നിടത്തെയും സിറ്റിങ് എംപിമാരുടെ മരണത്തെ തുടര്ന്നാണ് ഉപതിരഞ്ഞെടുപ്പ്. അസം 5 സീറ്റ്, ബംഗാള് 4, മധ്യപ്രദേശ്, ഹിമാചല്പ്രദേശ്, മേഘാലയ 3 വീതം, രാജസ്ഥാന്, ബിഹാര്, കര്ണാടക 2 വീതം, ആന്ധ്ര, ഹരിയാന, മഹാരാഷ്ട്ര, മിസോറം, തെലങ്കാന 1 വീതം എന്നിവിടങ്ങളിലാണ് നിയമസഭാ ഉപതിരഞ്ഞെടുപ്പുകള്. നവംബര് 2ന് ഫലം വരും.